《迓金国聘使舟中逢玉簪花》
宋代·袁说友

扁舟伊轧乱秋声，花下新凉暑不侵。
浓叶衬成螺展髻，芳苞拆尽玉垂簪。
谁将茉莉评高下，未必清香较浅深。
把酒问花花不语，微吟空伴小蛩吟。

作者简介：（1140—1204）建宁建安人，流寓湖州，字起严，号东塘居士。孝宗隆兴元年进士。授溧阳主簿。历知池州、衢州、平江府，入为吏部尚书兼侍读。宁宗嘉泰三年，同知枢密院，进参知政事。罢以资政殿学士知镇江府。奉祠致仕。学问淹博，其疏奏多切时弊，诗文格调清新。任四川安抚使时，尝命属官辑蜀中诗文为《成都文类》。有《东塘集》。